9.7.2014. Službeni list Europske unije L 200/21 PROVEDBENA ODLUKA KOMISIJE od 7. srpnja 2014. o odobrenju planova za iskorjenjivanje afričke svinjske kuge kod divljih svinja na određenim područjima Litve i Poljske (priopćeno pod brojem dokumenta C(2014) 4551) (Vjerodostojni su samo tekstovi na litavskom i poljskom jeziku) (2014/442/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu ('), a posebno njezin članak 16., budući da: (1) — Direktivom 2002/60/EZ uvode se minimalne mjere Unije za kontrolu afričke svinjske kuge, uključujući mjere koje treba poduzeti u slučaju potvrde prisutnosti afričke svinjske kuge kod divljih svinja. (2) — Početkom 2014. Litva i Poljska potvrdile su prisutnost afričke svinjske kuge kod divljih svinja na granici s Bjela- rusom i donijele mjere za kontrolu bolesti u skladu s Direktivom 2002/60/EZ. Kako bi se utvrdile odgovarajuće mjere kontrole i spriječilo širenje bolesti, u Prilogu Provedbenoj odluci Komisije 2014/178/EU (*) utvrđen je Unijin popis visokorizičnih područja. U dijelovima I. i II. tog Priloga navedena su područja u Litvi i Poljskoj u kojima se trebaju provesti planovi iskorjenjivanja. (3) — S obzirom na epidemiološku situaciju Litva i Poljska dostavile su Komisiji planove za iskorjenjivanje afričke svinjske kuge na dotičnim područjima tih država članica skladu s Direktivom 2002/60/EZ. (4) — Komisija je ispitala planove koje su dostavile Litva i Poljska i utvrdila da su u skladu s Direktivom 2002/60/EZ. (5) — Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje živo- tinja, DONIJELA JE OVU ODLUKU: Članak 1. Odobrava se plan koji je dostavila Litva 22. travnja 2014. za iskorjenjivanje afričke svinjske kuge na područjima iz Priloga Provedbenoj Odluci 2014/178/EU. Članak 2. Odobrava se plan koji je dostavila Poljska 14. svibnja 2014. za iskorjenjivanje afričke svinjske kuge na područjima iz Priloga Provedbenoj Odluci 2014/178/EU. Članak 3. Litva i Poljska donose zakone i druge propise potrebne za provedbu planova iz članaka 1. i 2. (') SLL 192, 20.7.2002., str. 27. (*) Provedbena odluka Komisije 2014/178/EU od 27. ožujka 2014. o mjerama kontrole zdravlja životinja u pogledu afričke svinjske kuge u određenim državama članicama (SL L 95, 29.3.2014., str. 47.).